Xitoy shimolida 6,4 magnitudali zilzila ro‘y berdi

Xitoy shimoli-sharqidagi Xeylunszyan viloyatida 6,4 magnitudali zilzila ro‘y berdi. Bu haqda Xitoy seysmologiya markazi ma’lum qilgan, deya xabar beradi “Korrespondent.net”.

Yerosti silkinishlari 2-yanvar, shanba kuni mahalliy vaqt bilan 12:22da qayd etilgan. Zilzila markazi Rossiya bilan chegara yaqinidagi Mudanszyan shahar okrugining Linkou uyezdida bo‘lgani bildirilmoqda. Jabrlanganlar hamda vayronagarchiliklar to‘g‘risida ma’lumot berilmagan.